Επαρχία του Μέντιο Καμπιντάνο

Η Επαρχία του Μέντιο Καμπιντάνο (ιταλικά: Provincia del Medio Campidano) είναι Επαρχία της Ιταλικής Περιφέρειας Σαρδηνία στην Ιταλία. Η έκταση της Επαρχίας είναι 1.517,34 τετραγωνικά χιλιόμετρα και ο πληθυσμός της 100.141 κάτοικοι, η πυκνότητα του πληθυσμού της Επαρχίας είναι 100.141 κάτοικοι ανά τετραγωνικό χιλιόμετρο (Απογραφή 2015). Οι δύο μεγαλύτεροι Δήμοι της επαρχίας είναι η Βιλατσίντρο και η Σανλούρι με 14.245 και 8.543 κατοίκους αντίστοιχα. Συνορεύει βόρεια με την επαρχία του Οριστάνο, ανατολικά και νότια με την επαρχία του Κάλιαρι και νότια με την επαρχία των Καρμπόνια-Ιγκλέσιας. Δυτικά βρέχεται από τη θάλασσα της Σαρδηνίας. 
Η επαρχία αποσπάστηκε από την Επαρχία του Κάλιαρι (2005), περιέχει 28 Δήμους και πρόεδρος της επαρχίας ορίστηκε ο Φούλβιο Τόκκο.

Η επαρχία περιέχει πολλά αρχαιολογικά προϊστορικά ευρήματα από τη Νουραγική περίοδο, ανακηρύχτηκαν από την UNESCO Μνημείο Παγκόσμιας Κληρονομιάς (1997).
Με νέο κυβερνητικό διάταγμα (2016) η Επαρχία του Μέντιο Καμπιντάνο και η Επαρχία της Καρμπόνια-Ιγκλέσιας ενώθηκαν στην Επαρχία της Νότιας Σαρδηνίας. Η αναγγελία της Επαρχίας σαν απόσπαση από την Επαρχία του Κάλιαρι έγινε το 2001 και ολοκληρώθηκε τον Μάιο του 2005. Τοπικά δημοψηφίσματα ακολούθησαν στη Σαρδηνία με στόχο την κατάργηση κάποιων επαρχιών και τη δημιουργία άλλων (6 Μαΐου 2012), τα αποτελέσματα τους επικυρώθηκαν από το Περιφερειακό Συμβούλιο της Σαρδηνίας (24 Μαΐου 2012).https://web.archive.org/web/20120508093757/http://www.regione.sardegna.it/xml/getpage.php?cat=7874 Η Επαρχία του Μέντιο Καμπιντάνο πήρε εντολή να σχηματίσει νέο διοικητικό σώμα (1 Μαρτίου 2013), η ημερομηνία λήξης αργότερα επεκτάθηκε (1 Ιουλίου 2013). Το νέο διοικητικό σώμα τελικά δημιουργήθηκε αργότερα.https://web.archive.org/web/20120526110501/http://www.radiopress.it/2012/05/province-in-vita-per-altri-9-mesi-il-consiglio-regionale-approva-la-legge-in-aula-rissa-stochino-manincheddaa/

Κύριοι Δήμοι

Η Επαρχία του Μέντιο Καμπιντάνο περιέχει 28 Δήμους οι σπουδαιότεροι από τους οποίους είναι οι εξήςː

 Δήμος (Ιταλικά) Πληθυσμός (2006) Βιλατσίντρο (Villacidro) 14.599 Γκουσπίνι (Guspini) 12.528 Σεραμάνα (Serramanna) 9.364 Σαν Γκαβίνο Μονρεάλε (San Gavino Monreale) 9.205 Σανλούρι (Sanluri) 8.525

Παραπομπές


Εξωτερικοί σύνδεσμοι

Ιστορικός χάρτης των αρχών του 1800 με τα όρια των 15 νομών της Σαρδηνίας
Επαρχία του Μέντιο Καμπιντάνο
Μέντιο Καμπιντάνο 
Δημοψηφίσματα Αυτονομίας στη Σαρδηνία
Η Νέα Σαρδηνία 


Μεντιο Καμπιντανο